

**YBI Copenhagen**

Att. Peter Guldbergson

00-00-0000

**Perfekt match til jeres Brand Manager-stilling**

Min uddannelse som cand.merc. Brand Management and Marketing Communication og mit job som Brand Manager har givet mig erfaring i at benytte mine evner til at udvikle ideer til koncep­ter inden for B2B og B2C. Da YBI Copenhagen har et godt omdømme og er kendt for sine kvalitetsprodukter, og da min profil matcher jeres ønsker, vil jeg gerne påtage mig ansvaret for at udvikle jeres marked yderligere.

Hos den landsdækkende kæde ”Dyreambulancen” med afhentning af husdyr til dyrehospital havde jeg marketingansvaret for loyalitetsprogrammer, CRM og abonnementsklubber samt B2B- og B2C-salg. På hovedkontoret i ejendomsmæglerkæden ”Hus og Lejlighed” vedlige­holdte jeg websitet og udviklede online kampagner. Ligeledes havde jeg ansvaret for at skrive, redigere og publicere tekster på sociale medier i tæt samarbejde med Marketing Manager.

Som person er jeg er vant til at gå forrest og kan med min positive og løsningsorienterede indstilling se muligheder og finde nye veje til målet. Som jeres nye Brand Manager kan I også få fordel af min erfaring inden for markedsføring af detailkæde, produktudvikling og lancering over for forbrugere.

Jeg har en udviklet marketingforståelse og et strategisk overblik. Jeg er fremadrettet, kommer­cielt kreativ, innovativ og resultatsøgende indenfor budgettet. Jeg tager ansvar for mine hand­lin­­ger, men deler gerne glæden over resultater med mine kollegaer, hvis indsats er afgørende for, at processen lykkes.

Jeg ser frem til en personlig samtale, hvor jeg kan medbringe anbefalinger fra tidligere job.

Venlig hilsen

**Peter Test**

CV vedlagt.

Testgade 34 2200 København N Tlf. 14 25 14 25 peter@test.dk